夏日奉使南海在道中作
作者：張九齡
朝代：唐

paragraphs: 緬然萬里露，赫曦三伏時。
飛走逃深林，流爍恐生疵。
行李豈無苦，而我方自怡。
肅事誠在公，拜慶遂及私。
展力慙淺效，銜恩感深慈。
且欲湯火蹈，況無鬼神欺。
朝發高山阿，夕濟長江湄。
秋瘴寧我毒，夏水胡不夷。
信知道存者，但問心所之。
呂梁有出入，乃覺非虛詞。